 Parlamentul  României

[image: image2.png]FOMANIA




	Comisia pentru buget, finanţe şi bănci
	
	Bucureşti,        

Nr. 22/655/11.03.2010


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr. 106/2007 pentru modificarea şi completarea Legii nr. 571/2003 privind Codul fiscal, cu care comisia noastră a fost sesizată în fond cu adresa Biroului Permanent nr. PLx 819 din 3 decembrie 2007.
	PREŞEDINTE,

Viorel Ştefan



Parlamentul  României

RAPORT

asupra proiectului de Lege privind aprobarea Ordonanţei de urgenţă a Guvernului nr.106/2007 pentru modificarea şi completarea Legii nr.571/2003 privind Codul fiscal
Cu adresa nr. PLx 819  din 3 decembrie 2007, Biroul Permanent conform art.95 şi 115 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege privind aprobarea Ordonanţei de urgenţă a Guvernului nr. 106/2007 pentru modificarea şi completarea Legii nr. 571/2003 privind Codul fiscal.
La întocmirea raportului s-au avut în vedere avizele  Consiliului Legislativ, Comisiei pentru administraţie publică, amenajarea teritoriului şi echilibru ecologic, Comisia juridică, de disciplină şi imunităţi şi Comisiei pentru politică economică, reformă şi privatizare.
Prezentul proiect de Lege are ca obiect de reglementare  modificarea şi completarea Legii nr. 571/2003 privind Codul fiscal, cu modificările şi completările ulterioare. Printre schimbările preconizate se află: amânarea introducerii sistemului de plăţi anuale a impozitului pe profit, cu plăţi anticipate efectuate trimestrial în contul impozitului pe profit anual, datorat de contribuabili, introducerea în categoria veniturilor neimpozabile pentru organizaţiile nonprofit, organizaţiile sindicale şi organizaţiile patronale a veniturilor realizate din despăgubiri de la societăţile de asigurare, pentru pagubele produse la activele corporale proprii, altele decât cele care sunt utilizate în activitatea economică, corelarea prevederilor legii de bază cu modificările intervenite în cursul anului 2007, creşterea plafonului lunar privind venitul neimpozabil din pensii de la 900 lei la 1000 lei.
Totodată, proiectul clarifică operaţiunile vizând transferuri ale dreptului de proprietate sau a dezmembrămintelor acestuia în cazul proprietăţilor imobiliare, efectuate prin alte proceduri decât cea notarială sau judecătorească, iar în domeniul taxei pe valoarea adăugată, al accizelor şi a altor taxe speciale se propune, în principal, transpunerea în legislaţia naţională a modificărilor aduse legislaţiei comunitare.

În raport de obiectul şi conţinutul său, proiectul de Lege face parte din categoria legilor ordinare.

La dezbaterea proiectului de Lege a participat, în conformitate cu prevederile art. 54 şi 55 din Regulamentul Camerei Deputaţilor, republicat, doamna Iordache Graţiela – secretar de stat la Ministerul Finanţelor Publice.
La lucrările comisiei au participat  32  deputaţi, din totalul de 34 membri ai comisiei.

Raportul comisiei a fost adoptat cu majoritate de voturi. 
Proiectul de Lege a fost adoptat de Senat în şedinţa din data de 28 noiembrie 2007.

Proiectul de lege, potrivit art. 75 din Constituţia României, republicată şi a art. 86 din Regulamentul Camerei Deputaţilor, este de competenţa decizională a Camerei Deputaţilor .
In urma dezbaterii proiectului de Lege privind aprobarea Ordonanţei de urgenţă a Guvernului nr. 106/2007 pentru modificarea şi completarea Legii nr. 571/2003 privind Codul fiscal, în şedinţa din data de 09 martie 2010, comisia propune supunerea spre dezbaterea şi adoptarea Plenului Camerei Deputaţilor a proiectului de Lege în forma prezentată de Guvern.
	PREŞEDINTE,

Viorel Ştefan
	SECRETAR,

Iuliu Nosa


             Consilier parlamentar:
Ene Giorgiana

